RÅDETS HOLDNING (EF) Nr. 26/98 fastlagt af Rådet den 23. marts 1998 med henblik på vedtagelse af Europa-Parlamentets og Rådets direktiv 98/. . ./EF af . . . om ændring af direktiv 95/2/EF om andre tilsætningsstoffer til levnedsmidler end farvestoffer og sødestoffer (98/C 161/03)

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 100 A,

under henvisning til forslag fra Kommissionen (1),

under henvisning til udtalelse fra Det Økonomiske og Sociale Udvalg (2),

i henhold til fremgangsmåden i traktatens artikel 189 B (3),

under henvisning til Rådets direktiv 89/107/EØF af 21. december 1988 om indbyrdes tilnærmelse af medlemsstaternes lovgivning om tilsætningsstoffer, som må anvendes i levnedsmidler (4), særlig artikel 3, stk. 2, og

ud fra følgende betragtninger:

Siden vedtagelsen af direktiv 95/2/EF (5) er der sket en teknisk udvikling på området for tilsætningsstoffer til levnedsmidler;

direktiv 95/2/EF bør tilpasses for at tage hensyn til denne udvikling;

Den Videnskabelige Komité for Levnedsmidler, der er nedsat ved afgørelse 74/234 EØF (6), er blevet hørt inden vedtagelsen af bestemmelser, som kan forventes at få virkninger for folkesundheden;

der er blevet faststat særlige bestemmelser om thiabendazol i Rådets direktiv 95/38/EF af 17. juli 1995 om ændring af bilag I og II til direktiv 90/642/EØF om fastsættelse af maksimalgrænseværdier for pesticidrester på og i visse produkter af vegetabilsk oprindelse, herunder frugt og grøntsager, samt om opstilling af en fortegnelse over maksimalgrænseværdier (7), hvorfor rubrikken om thiabendazol bør udgå -

UDSTEDT FØLGENDE DIREKTIV:

Artikel 1

Direktiv 95/2/EF ændres således:

1) Artikel 1, stk. 1, affattes således:

»1. Dette direktiv er et særdirektiv, der udgør en del af det globale direktiv, som er omhandlet i artikel 3 i direktiv 89/107/EØF, og det omhandler andre tilsætningsstoffer end farvestoffer og sødestoffer. Det omhandler kun de enzymer, der er opført i bilagene.«

2) Artikel 2, stk. 1, affattes således:

»1. I levnedsmidler må kun anvendes de stoffer, der er nævnt i bilag I, III, IV og V, til de i artikel 1, stk. 3 og 4, nævnte formål.«

3) Artikel 2, stk. 2, affattes således:

»2. Tilsætningsstofferne i bilag I er tilladt i levnedsmidler til de i artikel 1, stk. 3 og 4, nævnte formål, undtagen levnedsmidlerne i bilag II, efter »quantum satis«-princippet.«

4) Artikel 2, stk. 3, litra a), femte led, affattes således:

»- pasteuriseret og steriliseret (herunder UHT-behandlet) mælk (sødmælk, skummetmælk og letmælk) og pasteuriseret fløde«.

5) Artikel 2, stk. 3, litra a), ellevte led, affattes således:

»- tørpasta, undtagen glutenfri pasta og/eller pasta til kost med lavt proteinindhold, jf. direktiv 89/398/EØF«.

6) Tabellerne i bilagene ændres i overensstemmelse med bestemmelserne i bilaget til dette direktiv.

Artikel 2

1. Hvor det er nødvendigt, ændrer medlemsstaterne deres love og administrative bestemmelser, således at:

- handel med produkter, der opfylder kravene i dette direktiv, tillades senest den . . . (8)

- handel med produkter, der ikke opfylder kravene i dette direktiv, forbydes fra den . . . (9). Dog kan produkter, som er bragt på markedet eller mærket inden denne dato, og som ikke opfylder direktivets krav, markedsføres, så længe lager haves.

De underretter straks Kommissionen herom.

Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

2. Medlemsstaterne meddeler Kommissionen teksten til de vigtigste nationale bestemmelser, som de vedtager på dette direktivs område.

Artikel 3

Dette direktiv træder i kraft på dagen for offentliggørelsen i De Europæiske Fællesskabers Tidende.

Artikel 4

Dette direktiv er rettet til medlemsstaterne.

Udfærdigt i . . ., den . . .

På Europa-Parlamentets vegne

Formand

På Rådets vegne

Formand

(1) EFT C 76 af 11.3.1997, s. 34, og EFT C 77 af 12.3.1998, s. 7.

(2) EFT C 75 af 10.3.1997, s. 1.

(3) Europa-Parlamentets udtalelse af 23. oktober 1997 (EFT C 339 af 10.11.1997, s. 1), Rådets fælles holdning af 23. marts 1998 og Europa-Parlamentets afgørelse af . . . (endnu ikke offentliggjort i Tidende).

(4) EFT L 40 af 11.2.1989, s. 27. Direktivet er ændret ved Europa-Parlamentets og Rådets direktiv 94/34/EF (EFT L 237 af 10.9.1994, s. 1).

(5) EFT L 61 af 18.3.1995, s. 1. Direktivet er ændret ved direktiv 96/85/EF (EFT L 86 af 28.3.1997, s. 4).

(6) EFT L 136 af 20.5.1974, s. 1.

(7) EFT L 197 af 22.8.1995, s. 14.

(8) 18 måneder efter dette direktivs ikrafttræden.

(9) 24 måneder efter dette direktivs ikrafttræden.

BILAG

1) I bilag I tilføjes følgende tilsætningsstoffer:

»>TABELPOSITION>

«

2) Bilag II ændres således:

a) I listen over tilsætningsstoffer og maksimumsværdi for »Marmelade og frugtgelé som defineret i direktiv 79/693/EØF og andet lignende frugtsmørepålæg, herunder produkter med lavt kalorieindhold« tilføjes følgende:

»>TABELPOSITION>

«

b) Rubrikken vedrørende »Steriliseret, pasteuriseret og UHT-behandlet fløde, fløde med lavt kalorieindhold og pasteuriseret fløde med lavt fedtindhold« erstattes af følgende:

»>TABELPOSITION>

«

c) Betegnelsen »Frosne og dybfrosne uforarbejdede frugter og grøntsager« ændres således:

»Frosne og dybfrosne uforarbejdede frugter og grøntsager; færdigpakkede kølede, uforarbejdede, spiseklare frugter og grøntsager samt færdigpakkede uforarbejdede og skrællede kartofler.«

d) Følgende rubrik indsættes efter rubrikken vedrørende »Ikke-emulgerede olier og fedtstoffer af animalsk og vegetabilsk oprindelse (undtagen jomfruolie og olivenolie)«:

»>TABELPOSITION>

«

e) I listen over tilsætningsstoffer og maksimumsværdi for »Mozzarella og valleost« tilføjes følgende:

»>TABELPOSITION>

«

f) I listen over tilsætningsstoffer og maksimumsværdi for »Frugt og grøntsager på dåse eller i glas« tilføjes følgende:

»>TABELPOSITION>

«

g) I listen over tilsætningsstoffer og maksimumsværdi for »Gehakt« tilføjes følgende:

»>TABELPOSITION>

«

h) I slutningen af bilaget tilføjes følgende rubrikker:

»>TABELPOSITION>

«

3) Bilag III, del A, ændres således:

a) Rubrikkerne vedrørende »Oliven og tilberedninger på basis af oliven«, »Emulgerede saucer med et fedtindhold på 60 % og derover« og »Emulgerede saucer med et fedtindhold på under 60 %« erstattes af følgende:

»>TABELPOSITION>

«

b) I slutningen af denne del tilføjes følgende rubrikker:

»>TABELPOSITION>

«

4) Bilag III, del B, ændres således:

a) Rubrikken

»>TABELPOSITION>

«

skal fremtræde således:

»>TABELPOSITION>

«

b) Maksimumsværdien for »Sukkerarter som defineret i direktiv 73/437/EØF, undtagen glucosesirup, også tørret« ændres til:

»>TABELPOSITION>

«

c) Rubrikken

»>TABELPOSITION>

«

ændres til:

»>TABELPOSITION>

«

d) I slutningen af denne del tilføjes følgende rubrikker:

»>TABELPOSITION>

«

5) Bilag III, del C, ændres således:

a) Følgende levnedsmiddel og maksimumsværdi tilføjes i rubrikken vedrørende E 234:

»>TABELPOSITION>

«

b) Følgende levnedsmidler og maksimumsværdi tilføjes i rubrikken vedrørende E 251 og E 252:

»>TABELPOSITION>

«

c) Følgende levnedsmidler og maksimumsværdier tilføjes i rubrikken vedrørende E 280, E 281, E 282 og E 283:

»>TABELPOSITION>

«

d) Følgende rubrik udgår:

»>TABELPOSITION>

«

6) Betegnelsen »Tørrede, granulerede kartofler« i tabellen i bilag III, del B og D, i levnedsmiddelspalten, ændres til »Tørrede kartofler«.

7. Bilag IV ændres således:

a) Betegnelsen »Pulverte« under E 297 Fumarsyre og maksimumsværdien på 1 g/l ændres til »Produkter i pulverform til tilberedning af aromatiseret te og urtete med en maksimumsværdi på 1 g/kg«.

b) Rubrikken vedrørende E 338 til E 452 erstattes af følgende rubrik:

»>TABELPOSITION>

«

c) Følgende rubrik tilføjes:

»>TABELPOSITION>

«

d) Betegnelsen »Minarine« under E 385 ændres således:

»>TABELPOSITION>

«

e) Følgende levnedsmiddel og maksimumsværdi tilføjes under E 405:

»>TABELPOSITION>

«

f) Betegnelserne i tredje spalte under E 442 affattes således:

»Kakao og chokoladevarer som defineret i direktiv 73/241/EØF, herunder fyld«

»Konfektureprodukter på basis af disse varer«.

g) Følgende levendsmiddel og maksimumsværdi tilføjes i rubrikken vedrørende E 445:

»>TABELPOSITION>

«

h) Følgende levnedsmidler og maksimumsværdier tilføjes i rubrikken vedrørende E 473 og E 474:

»>TABELPOSITION>

«

i) Betegnelsen »Smørbare fedtprodukter og dressing med lavt eller meget lavt fedtindhold« under E 476 ændres således:

»>TABELPOSITION>

«

j) Følgende levnedsmidler og maksimumsværdier tilføjes i rubrikken vedrørende E 551 til E 559:

»>TABELPOSITION>

«

k) Betegnelsen »Hård ost og smelteost, i skiver« under E 551 til E 559 ændres således:

»>TABELPOSITION>

«

l) Følgende levnedsmiddel og maksimumsværdi tilføjes under E 900:

»>TABELPOSITION>

«

m) Følgende levnedsmidler og maksimumsværdi tilføjes under E 901, E 902, E 903 og E 904:

»>TABELPOSITION>

«

n) Følgende levnedsmidler og maksimumsværdi tilføjes under E 912 og E 914:

»>TABELPOSITION>

«

o) Følgende levnedsmidler og maksimumsværdier tilføjes under E 957:

»>TABELPOSITION>

«

p) Betegnelsen »Margarine, minarine« under E 959 ændres således:

»>TABELPOSITION>

«

q) Følgende levnedsmiddel og maksimumsværdi tilføjes under E 999:

»>TABELPOSITION>

«

r) Følgende rubrik tilføjes:

»>TABELPOSITION>

«

s) Følgende rubrik tilføjes:

»>TABELPOSITION>

«

8) I bilag V tilføjes følgende rubrikker:

»>TABELPOSITION>

«

9) Bilag VI ændres således:

a) I den indledende anmærkning erstattes første afsnit af følgende:

»Modermælkserstatninger, tilskudsblandinger og overgangskost til spædbørn og småbørn må indeholde E 414 (akaciegummi, arabisk gummi) og E 551 (siliciumdioxid) fra tilsætning af næringsstofpræparater, som indeholder højst 150 g/kg E 414 og 10 g/kg E 551 samt E 421 (mannitol), når dette anvendes som bærestof for vitamin B12 (ikke under 1 del vitamin B12 pr. 1 000 dele mannitol). Restkoncentrationen af E 414 i spiseklare produkter må højst være 10 mg/kg.

Modermælkserstatninger, tilskudsblandinger og overgangskost til spædbørn og småbørn må indeholde E 301 (Natrium-L-ascorbat) (quantum satis) i overtræk til næringsstofpræparater, der indeholder flerumættede fedtsyrer. Restkoncentrationen af E 301 i spiseklare produkter må højst være 75 mg/l.«

b) I del 1 affattes anmærkning nr. 2 således:

»2. Hvis mere end et af stofferne E 322, E 471, E 472c og E 473 tilsættes til et levnedsmiddel, reduceres maksimumsværdien for hvert af disse stoffer i det pågældende levnedsmiddel forholdsmæssigt med den eller de mængder, som det pågældende levnedsmiddel indeholder af det eller de andre stoffer.«

c) I del 1 tilføjes følgende rubrikker:

»>TABELPOSITION>

«

d) I del 2 affattes anmærkning nr. 2 således:

»2. Hvis mere end et af stofferne E 322, E 471, E 472 og E 473 tilsættes til et levnedsmiddel, reduceres maksimumsværdien for hvert af disse stoffer i det pågældende levnedsmiddel forholdsmæssigt med den eller de mængder, som det pågældende levnedsmiddel indeholder af det eller de andre stoffer.«

e) I del 2 tilføjes følgende rubrikker:

»>TABELPOSITION>

«

f) I del 3 tilføjes følgende rubrikker:

»>TABELPOSITION>

«

g) I del 4 tilføjes følgende tabel:

»>TABELPOSITION>

«

RÅDETS BEGRUNDELSE

I. INDLEDNING

1. Kommissionen forelagde den 4. september 1996 Rådet et forslag til Europa-Parlamentets og Rådets direktiv, baseret på EF-traktatens artikel 100 A, om ændring af Europa-Parlamentets og Rådets direktiv 95/2/EF om andre tilsætningsstoffer til levnedsmidler end farvestoffer og sødestoffer (1).

2. På baggrund af Europa-Parlamentets førstebehandlingsudtalelse, der blev afgivet den 23. oktober 1997 (2), forelagde Kommissionen den 16. januar 1998 Rådet et ændret forslag (3).

3. Det Økonomiske og Sociale Udvalg afgav udtalelse den 18. december 1996 (4).

4. Den 23. marts 1998 fastlagde Rådet sin fælles holdning i overensstemmelse med traktatens artikel 189 B.

II. FORMÅL

5. Formålet med direktivet er at tilpasse Europa-Parlamentets og Rådets direktiv 95/2/EF af 20. februar 1995 om andre tilsætningsstoffer til levnedsmidler end farvestoffer og sødestoffer (5) til den tekniske og videnskabelige udvikling, der har fundet sted for nylig, under hensyntagen til såvel industriens som forbrugernes behov.

Udkastet til ændring af direktiv 95/2/EF tager derfor sigte på at tillade:

- at anvende visse allerede tilladte tilsætningsstoffer i visse nye levnedsmiddelkategorier, som endnu ikke er omfattet af direktivet

- visse levnedsmidler fremstillet i de »nye« medlemsstater, som ikke er omfattet af det gældende direktiv

- nogle nye tilsætningsstoffer til levnedsmidler, som nu er forbudt, og som for nylig er blevet evalueret af Den Videnskabelige Komité for Levnedsmidler og fundet acceptable for konsum.

Udkastet til direktiv er således en nødvendig forudsætning for, at det indre marked for levnedsmidler kan fungere tilfredsstillende.

III. ANALYSE AF DEN FÆLLES HOLDNING

A. Generelle bemærkninger

6. Hvad angår Europa-Parlamentets ændringsforslag, har Rådet fulgt Kommissionens opfattelse, således som den er udtrykt i Kommissionens ændrede forslag

- dels ved helt eller delvis at medtage ændringsforslag nr. 13, 20, 21, 23-25, 28, 33 og 34, og

- dels ved at afvise ændringsforslag nr. 1-5, 15, 16, 18, 26, 29 og 42.

Rådet har derimod fraveget Kommissionens ændrede forslag ved:

- at acceptere ændringsforslag nr. 8, 9, 17 og 19 (delvis), som Kommissionen havde afvist

- at medtage to af de tre dele i ændringsforslag nr. 10, som Kommissionen kun havde accepteret på et enkelt punkt

- delvis at acceptere ændringsforslag nr. 14, som Kommissionen havde medtaget uændret.

Rådet har desuden foretaget en lang række andre ændringer i Kommissionens forslag, vedrørende såvel formen som indholdet. Kommissionen har accepteret alle disse ændringer.

Følgende specifikke bemærkninger skal knyttes til Rådets ændringer i Kommissionens ændrede forslag:

B. Specifikke bemærkninger

7. For så vidt angår de ændringsforslag, som Rådet (helt eller delvis) har accepteret, men som Kommissionen (helt eller delvis) havde afvist.

- Ændringsforslag nr. 8 (punkt 2, litra e)), i bilaget til den fælles holdning): Rådet har medtaget dette ændringsforslag, fordi det finder, at der ikke er noget teknologisk behov for at anvende saltsyre ved fremstillingen af Mozarella.

- Ændringsforslag nr. 9 (punkt 4, litra b)): Da sukkerindustrien i praksis ikke anvender mere end 10 mg SO2 pr. kg sukker, har Rådet tilsluttet sig Europa-Parlamentets forslag om at nedsætte maksimumsværdien for dette tilsætningsstof i sukker til 10 mg.

- Ændringsforslag nr. 10 (punkt 4, litra d)): Kommissionen havde kun accepteret tredje del af dette ændringsforslag (tilføjelse af alkoholholdige drikkevarer med hele pærer). Rådet har medtaget denne del samt et andet punkt, nemlig udeladelse af tørrede æbler og pærer med et fugtighedsindhold på over 12 %; Rådet fandt derimod ikke anledning til også at udelade rubrikken marinerede nødder.

- Ændringsforslag nr. 17 (punkt 7, litra o)): Rådet tilsluttede sig Europa-Parlamentets holdning ved at godkende to nye anvendelser af tilsætningsstoffet thaumatin som smagsforstærker (ikke-alkoholholdige aromatiserede drikkevarer og desserter), men nedsatte dog den tilladte maksimumsværdi i desserter til 5 mg (ændringsforslag nr. 17: 10 mg).

- Ændringsforslag nr. 19 (punkt 7, litra r)): Rådet fulgte Europa-Parlamentets forslag ved at slette poleret ris af listen over levnedsmidler, der må overfladebehandles med mikrokrystallinsk voks; derimod fulgte Rådet Kommissionens forslag om ikke at slette rubrikken vedrørende triacetin, hvilket Europa-Parlamentet ellers havde ønsket.

8. For så vidt angår det ændringsforslag, som Kommissionen havde medtaget, men som Rådet kun accepterede delvis

- Ændringsforslag nr. 14 (punkt 7, litra f)): Rådet fandt det velbegrundet også at anvende ammoniumphosphatider i fyld i kakao- og chokoladevarer, men ikke i alle konfektureprodukter.

9. Andre ændringer af Kommissionens forslag

Rådet har foretaget andre ændringer af Kommissionens forslag, navnlig for at tage hensyn til nye teknologiske udviklinger og til levnedsmiddelindustriens behov. Af disse ændringer skal bl.a. nævnes:

- medtagelse af melbehandlingsmidler i direktivets anvendelsesområde og udelukkelse af enzymer (artikel 1, stk. 1, 2, 3), idet Kommissionen har lovet at undersøge de problemer, der knytter sig til enzymer, og forelægge passende forslag herom

- udeladelse af rubrikken om thiabendazol, da dette stof nu er omfattet af Rådets direktiv 95/38/EF (6) om pesticidrester (fjerde betragtning og punkt 5, litra d))

- tilladelse til at behandle mascarpone med nisin (punkt 5, litra a)) og ferskner og ananas med voks (punkt 7, litra m)).

10. Bemærkninger vedrørende andre af Europa-Parlamentets ændringsforslag

Blandt de ændringsforslag, som Kommissionen og Rådet har accepteret, skal følgende bemærkning knyttes til ændringsforslag nr. 28 om tilladte tilsætningsstoffer til levnedsmidler med særligt medicinsk formål til spædbørn og småbørn (bilag IV, del 4): Rådet har accepteret dette ændringsforslag, men har ligesom Kommissionen for de tre første stoffer fastsat den maksimumsværdi, som Den Videnskabelige Komité for Levnedsmidler har anbefalet; Rådet har også fulgt denne komités indstilling ved at fastlægge mere specifikke anvendelsesbegrænsninger for de pågældende tilsætningsstoffer (punkt 9, litra g)).

IV. KONKLUSIONER

Rådet finder, at den fælles holdning i vid udstrækning imødekommer Europa-Parlamentets ønsker og samtidig tager tilstrækkeligt hensyn til de nye tekniske krav og udviklinger. Rådet finder, at der i den fælles holdning er skabt en god balance mellem industriens teknologiske behov og forbrugernes forventninger.

(1) EFT C 76 af 11.3.1997, s. 34.

(2) EFT C 339 af 10.11.1997, s. 136.

(3) EFT C 77 af 12.3.1998, s. 7.

(4) EFT C 75 af 10.3.1997, s. 1.

(5) EFT L 61 af 20.2.1995, s. 1.

(6) EFT L 197 af 22.8.1995, s. 14.